4.1.2023
FI
Euroopan unionin virallinen lehti
L 2/17
(7)
Elintarviketurvallisuusviranomainen totesi tieteellisessä lausunnossaan, että Lentinula edodes (siitake) -rihmaston avulla fermentoitu herne-riisiproteiini on turvallista ehdotetuissa käyttöolosuhteissa.
Näin ollen kyseinen tieteellinen lausunto antaa riittävät perusteet vahvistaa, että fermentoitu herne-riisiproteiini täyttää asetuksen (EU) 2015/2283 12 artiklan 1 kohdan mukaiset markkinoille saattamista koskevat edellytykset, kun sitä käytetään koko väestölle tarkoitetuissa leipomotuotteissa, leivissä, sämpylöissä, krutongeissa, pizzassa, aamiaisviljatuotteissa, viljapatukoissa, hedelmä- ja kasvispohjaisissa juomissa, sekoitusvalmiissa juomajauheissa, kaakaossa ja suklaamakeisissa, maitoa jäljittelevissä tuotteissa ja painonhallintaan tarkoitetuissa muissa kuin maitopohjaisissa ateriankorvikkeissa, fermentoiduissa maitopohjaisissa tuotteissa, pastapohjaisissa tuotteissa, raakalihavalmisteissa ja lihavalmisteissa, valmiskeitoissa ja keittotiivisteissä tai -jauheissa, salaateissa, lihan korvikkeissa, maitopohjaisissa juomissa ja painonhallintaan tarkoitetuissa ateriankorvikkeissa.
(8)
Elintarviketurvallisuusviranomainen totesi tieteellisessä lausunnossaan myös, että sen päätelmä uuselintarvikkeen turvallisuudesta perustui hakijan asiakirja-aineistoon sisältyviin tieteellisiin tutkimuksiin ja tietoihin uuselintarvikkeen yksityiskohtaisesta tuotantoprosessin kuvauksesta ja koostumusanalyyseistä, joita ilman se ei olisi voinut arvioida uuselintarviketta ja tehdä päätelmäänsä.
(9)
Komissio pyysi hakijaa tarkentamaan antamiaan perusteluja, jotka koskivat omistusoikeutta näihin tieteellisiin tutkimuksiin ja tietoihin, ja selventämään pyyntöään, joka koski asetuksen (EU) 2015/2283 26 artiklan 2 kohdan b alakohdan mukaista yksinomaista oikeutta käyttää viittauksia kyseisiin tietoihin.
(10)
Hakija ilmoitti, että sillä oli hakemuksen jättämishetkellä omistusoikeus ja yksinoikeudet tieteellisiin tutkimuksiin ja tietoihin uuselintarvikkeen yksityiskohtaisesta tuotantoprosessin kuvauksesta ja koostumusanalyyseistä ja että kolmannet osapuolet eivät voi laillisesti tutustua kyseisiin tietoihin, käyttää niitä tai viitata niihin.
(11)
Komissio arvioi kaikki hakijan toimittamat tiedot ja katsoi, että tämä on riittävästi perustellut asetuksen (EU) 2015/ 2283 26 artiklan 2 kohdassa säädettyjen vaatimusten täyttymisen.
Sen vuoksi uuselintarvikkeen tuotantoprosessin yksityiskohtaista kuvausta ja koostumusanalyysejä koskevat tieteelliset tutkimukset ja tiedot olisi suojattava asetuksen (EU) 2015/2283 27 artiklan 1 kohdan mukaisesti.
Näin ollen ainoastaan hakijalle olisi annettava lupa saattaa Lentinula edodes (siitake) -rihmaston avulla fermentoitua herne-riisiproteiinia unionin markkinoille viiden vuoden ajan tämän asetuksen voimaantulosta.
(12)
Kyseistä uuselintarviketta koskevan hyväksynnän ja hakijan asiakirja-aineistossa oleviin tieteellisiin tutkimuksiin ja tietoihin kohdistuvan viittauksen rajaaminen hakijan yksinomaiseen käyttöön ei kuitenkaan estä myöhempiä hakijoita hakemasta hyväksyntää saman uuselintarvikkeen markkinoille saattamiseksi edellyttäen, että hakemus perustuu laillisesti hankittuihin tietoihin, jotka tukevat tällaista hyväksyntää.
(13)
On aiheellista, että Lentinula edodes (siitake) -rihmaston avulla fermentoidun herne-riisiproteiinin sisällyttäminen uuselintarvikkeena unionin uuselintarvikeluetteloon sisältää asetuksen (EU) 2015/2283 9 artiklan 3 kohdassa tarkoitetut tiedot.
(14)
Lentinula edodes (siitake) -rihmaston avulla fermentoitu herne-riisiproteiini olisi sisällytettävä täytäntöönpanoase­ tuksessa (EU) 2017/2470 vahvistettuun unionin uuselintarvikkeiden luetteloon.
Täytäntöönpanoasetuksen (EU) 2017/2470 liitettä olisi sen vuoksi muutettava.
(15)
Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla 1.
Sallitaan Lentinula edodes (siitake) -rihmaston avulla fermentoidun herne-riisiproteiinin saattaminen markkinoille unionissa.
Lentinula edodes (siitake) -rihmaston avulla fermentoitu herne-riisiproteiini sisällytetään täytäntöönpanoasetuksessa (EU) 2017/2470 vahvistettuun unionin uuselintarvikkeiden luetteloon.